title: 2012/600/EU: Az Európai Parlament határozata ( 2012. május 10. ) az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/288

         AZ EURÓPAI PARLAMENT HATÁROZATA
   (2012. május 10.)
   az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/600/EU)
   AZ EURÓPAI PARLAMENT,

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról szóló, 2004. október 26-i 2007/2004/EK tanácsi rendeletre (3) és különösen annak 30. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0133/2012),

               1.

               mentesítést ad az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség ügyvezető igazgatója számára az ügynökség 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 39. o.

      (2)  HL L 248., 2002.9.16., 1. o.

      (3)  HL L 349., 2004.11.25., 1. o.

      (4)  HL L 357., 2002.12.31., 72. o.
   MELLÉKLET

      AZ EURÓPAI PARLAMENT UTÓBBI ÉVEKBEN TETT AJÁNLÁSAI

               Frontex

               2006

               2007

               2008

               2009

               Teljesítmény

               tárgytalan

               tárgytalan

                           —

                           Sürgeti az ügynökséget, hogy késedelem nélkül alakítson ki egyértelmű kapcsolatot munkaprogramja és pénzügyi előrejelzései között → Az ügynökség többéves tervet fogadott el a 2010–2013-as időszakra az alapszabályban található erre vonatkozó rendelkezés hiánya ellenére

                           —

                           Felhívja az ügynökséget, hogy az ebben az évben és az ezt megelőző években végrehajtott műveletekről készítsen időrendi elemzést

                           —

                           Kéri az ügynökséget, hogy alakítson ki egyértelmű kapcsolatot munkaprogramja és pénzügyi előrejelzései között

                           —

                           Felhívja az ügynökséget, hogy ismertesse a megadandó mentesítés évében és a megelőző pénzügyi évben végrehajtott műveletek összehasonlítását

                           —

                           Felhívja az ügynökséget, hogy nyújtson tájékoztatást műveletei hatásáról és tájékoztassa azokról a mentesítésért felelős hatóságot

               Költségvetési és pénzgazdálkodás

                           —

                           A jogi kötelezettségvállalásokra a megfelelő költségvetési kötelezettségvállalások megtétele előtt került sor

                           —

                           Az ügynökség nem tartja magát szigorúan az évenkéntiség és az egyediség költségvetési elvéhez az átvitt előirányzatok mértéke általánosságban meghaladta a 70 %-ot, a működési kiadások esetében pedig megközelítette a 85 %-ot

                           —

                           Visszatérő problémák az ügynökség kötelezettségvállalási gyakorlatában: a jogi kötelezettségvállalások 25 esetben megelőzték a költségvetési kötelezettségvállalásokat és partnerországokkal kötött támogatási megállapodások aláírása már megkezdett vagy lezárult fellépésekre

                           —

                           Hiányosságok az ügynökség tevékenységeinek középtávú tervezésében és felügyeletében (a rendelkezésre álló előirányzatok 70 %-át nem költötték el; kötelezettségvállalások átvitele túlzott költségbecslések miatt)

                           —

                           Sürgeti az ügynökséget, hogy maradéktalanul lássa el feladatait és folytassa a pénzgazdálkodás javítását

                           —

                           Kéri az ügynökséget, hogy javítsa a tagállamok által szerződésben vállalt költségek visszatérítésével kapcsolatos pénzügyi gazdálkodását azáltal, hogy feltárja a probléma gyökerét

                           —

                           Az ügynökségnek az alábbiakat kellene bevezetnie: hatékony rendszer a szerződésekben meghatározott határidők tervezésére és ellenőrzésére; tevékenységeire vonatkozó kockázatértékelési folyamat; a differenciált előirányzatok rendszere a támogatásokat érintő jövőbeli költségvetésekben annak érdekében, hogy elkerülhetőek legyenek a törlések a következő pénzügyi években; a jogi kötelezettségvállalásokra a megfelelő költségvetési kötelezettségvállalások megtétele előtt került sor; a szabályokon alapuló felvételi eljárások (átláthatóság, megkülönböztetésmentesség)

                           —

                           Sürgeti az ügynökséget, hogy javítsa az előirányzatok felhasználási szintjét megfelelő utasítások és eljárások bevezetésével az esetleges átvitelek elemzéséhez az átvitt előirányzatok összegének minimálisra csökkentése érdekében

                           —

                           Aggasztónak tartja, hogy az ügynökségnek előirányzatokat kellett törölnie (13 900 000 EUR-t 2009-ben és 13 000 000 EUR-t 2008-ban)

                           —

                           Az átvitelek és törlések magas szintje arra utal, hogy az ügynökség nem tudja kezelni költségvetésének ilyen jelentős növekedését, ezért kéri az ügynökséget, hogy nyújtson részletesebb tájékoztatást a jövőbeli kötelezettségvállalások megvalósíthatóságáról

                           —

                           Felhívja az ügynökséget, hogy javítsa támogatáskezelését

               Humánerőforrás

               tárgytalan

               tárgytalan

                           —

                           A munkaerő-felvételi eljárások során tapasztalt hiányosságok

               tárgytalan

               Belső ellenőrzés

               tárgytalan

               tárgytalan

                           —

                           Felhívja az ügynökséget, hogy tegyen eleget a Belső Ellenőrzési Szolgálat 23 ajánlása közül 4-nek: azaz a munkaköri leírások befejezése és az alkalmazottaknak szóló célok kitűzése, a biztonság erősítése, a levelezés nyilvántartásának javítása, a támogatáskezelési folyamat erősítése és a költségvetési rendelet betartásának biztosítása

                           —

                           Tudomásul veszi, hogy az IAS által kiadott 19 ajánlásból hatot megfelelően és eredményesen végrehajtottak, tíz folyamatban van és hármat befejeztek, de ezeket az IAS még nem ellenőrizte

          ---documentbreak---

               17.10.2012

               HU

               Az Európai Unió Hivatalos Lapja

               L 286/290

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról szóló, 2004. október 26-i 2007/2004/EK tanácsi rendeletre (3) és különösen annak 30. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0133/2012),

               A.

               mivel a Számvevőszék kijelentette, hogy kellő mértékben megbizonyosodott a 2010-es pénzügyi évre vonatkozó éves beszámoló megbízhatóságáról, valamint arról, hogy az alapjául szolgáló ügyletek jogszerűek és szabályszerűek;

               B.

               mivel a Parlament 2011. május 10-én megadta a mentesítést az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség ügyvezető igazgatójának az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           sürgette az ügynökséget, hogy javítsa az előirányzatok felhasználási szintjét megfelelő utasítások és eljárások bevezetésével az esetleges átvitelek elemzéséhez az átvitt előirányzatok összegének minimálisra csökkentése érdekében,

                           —

                           aggasztónak találta, hogy az ügynökségnek előirányzatokat kellett törölnie (13 900 000 EUR-t 2009-ben és 13 000 000 EUR-t 2008-ban),

                           —

                           felhívta az ügynökséget, hogy ismertesse a megadandó mentesítés évében és a megelőző pénzügyi évben végrehajtott műveletek összehasonlítását;

               C.

               mivel az ügynökség 2010-es költségvetése 93 200 000 EUR volt, ami 4,95 %-kal több, mint 2009-ben, mivel az ügynökség költségvetéséhez való kezdeti uniós hozzájárulás 2010-ben 83 000 000 EUR-t tett ki, szemben a 2009-es (6)78 000 000 EUR-val, ami 6,41 %-os növekedést jelent,

      Költségvetési és pénzgazdálkodás

               1.

               emlékeztet rá, hogy az Unió kezdeti hozzájárulása az ügynökség költségvetéséhez 2010-ben 83 000 000 EUR-t tett ki; azonban megjegyzi, hogy ehhez még hozzáadódott a többletből származó 2 550 000 EUR, aminek következtében az Unió teljes hozzájárulása 2010-ben elérte a 85 550 000 EUR-t;

               2.

               az Európai Unió 2010-es pénzügyi évre szóló általános költségvetésének végleges elfogadása alapján megállapítja, hogy az I. cím (Személyzeti kiadások) és II. cím (Igazgatási kiadások) alatt az Unió 2010-es évre szóló előirányzatainak összege a kötelezettségvállalások tekintetében 23 633 000 EUR, kifizetések tekintetében pedig 19 000 000 EUR volt; szintén megjegyzi, hogy a III. cím (Operatív kiadások) alatt a kötelezettségvállalási előirányzatok összege 59 367 000 EUR, a kifizetéseké pedig 38 000 000 EUR volt;

               3.

               általános jelentése alapján megállapítja, hogy 2010-ben az ügynökség a rendelkezésére álló kötelezettségvállalási előirányzatok 95 %-át használta fel, és hogy a címek közötti különbségek korlátozottak voltak, az I. cím esetében 99 %, a II. címnél 80 %, a III. címnél pedig 97 %;

               4.

               a végleges beszámolóból megállapítja, hogy a 2010-es költségvetés kifizetési szintje a 2009-es 61 %-hoz képest 2010-ben 69 %-ra emelkedett; az ügynökségtől kapott tájékoztatás alapján megjegyzi tovább, hogy a kifizetések 2010-es működési költségvetésre vonatkozó szintje elérte a 79 %-ot a 2009-es 65 %-hoz képest;

      Átvitt előirányzatok

               5.

               aggasztónak találja, hogy a Számvevőszék 2006 óta átvitt előirányzatokról számol be; megjegyzi konkrétan, hogy a 2010-es év esetében a rendelkezésre álló költségvetés 28 %-át, 26 500 000 EUR-t vittek át 2011-re, és hogy ezen összegből csak 12 000 000 EUR volt az időbeli elhatárolások értéke; sürgeti az ügynökséget, hogy legkésőbb 2012. december 15-ig nyújtson további információkat erről a mentesítésért felelős hatóságnak; tudomásul veszi az ügynökség által adott indoklásokat, nevezetesen azt, hogy biztosítani kell az ügynökség működési tevékenységeinek folyamatosságát, valamint pénzeszközöket kell biztosítani a következő év első negyedévében végzett tevékenységekre; megismétli, hogy az előirányzatok átvitelének gyakorlatát erősen korlátozni kell, és az nem gátolhatja a hatékony és eredményes pénzgazdálkodás gyakorlatait; kéri, hogy a jövőben az ügynökség kövesse az évenkéntiség elvét;

               6.

               ismételten kiemeli, hogy az átvitelek és törlések magas szintje arra utal, hogy az ügynökség nem tudja kezelni költségvetésének ilyen jelentős növekedését; felteszi a kérdést, hogy nem lenne-e felelősebb, ha a jövőben a költségvetési hatóság elővigyázatosabb lenne az ügynökség költségvetésének emelésére vonatkozó döntései során, figyelembe véve az új tevékenységek megkezdéséhez szükséges időt; ezért kéri az ügynökséget, hogy nyújtson részletesebb tájékoztatást a jövőbeli kötelezettségvállalások megvalósíthatóságáról;

               7.

               tudatában van annak, hogy az ügynökség közös műveleteinek állandó vagy hosszan tartó jellege miatt elkerülhetetlen, hogy a kapcsolódó kötelezettségvállalások túlnyúljanak a tárgyév végén; ennek ellenére sürgeti az ügynökséget, hogy a lehető legnagyobb mértékben csökkentse tovább az átvitt előirányzatok mértékét a közös tevékenység nyomon követésének erősítése révén, annak érdekében, hogy a támogatásokat a lehető legkorábban ki tudják igazítani;

               8.

               megjegyzi, hogy az ügynökség lépéseket tett az úgynevezett REM (eszközök folyó kiadásai) ívek felülvizsgálatára 2010-ben a középtávú tervezés és a felügyelet javítása érdekében;

      Számviteli rendszer

               9.

               tudomásul veszi a Számvevőszék észrevételeit az ügynökség számviteli rendszerének hiányosságaival kapcsolatban; megjegyzi konkrétan, hogy még mindig várat magára az ügynökség számviteli rendszerének könyvelő általi – a költségvetési rendelet által előírt – hitelesítése; tudomásul veszi azonban az ügynökség válaszát, amelyben kijelenti, hogy 2011 elején a pénzügyi folyamatokra vonatkozó, az üzletviteli folyamatok feltérképezésére irányuló projektet indított, és hogy a hitelesítés befejezése 2011 második felében várható; kéri a Számvevőszéket, hogy bizonyosodjon meg efelől;

               10.

               megjegyzi, hogy a Számvevőszék a szállítói bizonylatok és a vonatkozó könyvelési tételek egyeztetésére szolgáló rendszerben hiányosságokat észlelt; tudomásul veszi az ügynökség válaszát, amely szerint a legtöbb közintézmény nem rendelkezik központosított könyvelési rendszerrel, és néhányuk nem az átmenő tételeket veszi alapul a könyvelésnél, ami nagyon megnehezíti a beszállítói mérlegek kiegyensúlyozását; megjegyzi, hogy az ügynökség elkötelezett az iránt, hogy kapcsolatba lépjen a nemzeti hatóságokkal alternatív eljárások megvalósítása céljából a beszállítói bizonylatok és a könyvelési mérleg egyeztetése érdekében; sürgeti az ügynökséget, hogy rendszeresen tájékoztassa a mentesítésért felelős hatóságot a kérdés megoldása érdekében a nemzeti hatóságokkal elért előrelépésekről;

               11.

               kéri, hogy az ügynökség 2011-es pénzügyi évre vonatkozó éves beszámolójáról szóló jelentésében a Számvevőszék értékelje részletesebben az ügynökség által kitűzött célokkal és azok megvalósításával kapcsolatos operatív költségvetési kiadásokat;

      Közbeszerzés és támogatások

               12.

               a végleges beszámoló alapján megállapítja, hogy az ügynökségnek két, pályázati eljárásokkal kapcsolatos folyamatban lévő bírósági jogvitája van, és hogy a pályázók összesen 10 794 806 EUR értékű kártérítést követelnek; sürgeti az ügynökséget, hogy rendszeresen tájékoztassa a mentesítésért felelős hatóságot az e két üggyel kapcsolatos fejleményekről;

               13.

               a pénzügyi beszámoló alapján úgy látja, hogy az ügynökség 751 támogatási megállapodást vagy külön finanszírozási határozatot hozott partnereivel, amelyek összértéke a társfinanszírozási tevékenységek terén 53 000 000 EUR;

               14.

               megjegyzi ezenkívül, hogy a 751 támogatásból 270 esetében az ügynökség nem dolgozta fel a végleges kifizetést és 92 esetében az ügynökség 5 100 000 EUR értékű előfinanszírozási összeget fizetett ki;

      A támogatások kezelése

               15.

               sürgeti az ügynökséget, hogy helyszíni látogatásokkal végezzen utólagos ellenőrzéseket;

               16.

               megjegyzi azonban, hogy az ügynökség elvégezte a költségvetési becslések és visszatérítési igények alapjául szolgáló REM-ívek felülvizsgálatát;

      Humánerőforrás

               17.

               megállapítja az általános jelentés alapján, hogy 2010-ben 74 felvételi eljárás zajlott le; megjegyzi, hogy négy új álláshelyre 2010 óta zajlottak a felvételi eljárások, amelyek várhatóan 2011 első negyedévében fejeződtek volna be, valamint hogy az ügynökség teljes személyzete 2010 végén 294 főből állt a létszámtervben elfogadott összesen 298 főhöz képest;

      Teljesítmény

               18.

               sürgeti az ügynökséget, hogy fejlessze tovább műveleteinek stratégiai és éves tervezési egységességét; megjegyzi, hogy az éves munkaprogram 2010-re meghatározott célkitűzései tulajdonképpen nem kapcsolódnak egyértelműen a 2010–2013-as többéves pénzügyi terv 2010-re megjelölt célkitűzéseihez, és emlékezteti az ügynökséget arra, hogy a különböző tervezési dokumentumok közötti egyértelmű kapcsolat és egységesség hiánya negatív hatással lehet a stratégiai terv megvalósítására;

               19.

               az általános jelentés alapján úgy látja, hogy annak ellenére, hogy az ügynökség költségvetése 2010-ben nőtt, a működési tevékenységekre előirányzott nettó összeg 48 200 000 EUR-ról 47 400 000 EUR-ra csökkent, a működési munkaórák számra viszont 27 %-kal, 6 411-re emelkedett;

               20.

               üdvözli az ügynökség arra irányuló erőfeszítéseit, hogy javítsa költségvetése végrehajtásának felügyeletét; tudomásul veszi, hogy az első gyorsreagálású határvédelmi csapatok 2010 novemberében kerültek bevetésre, és hogy ez jelentős változásokat eredményezett az ügynökség költségvetésében;

               21.

               megállapítja, hogy az ügynökség költségvetésének végrehajtására vonatkozó mentesítést továbbra is az évközben nyújtott teljesítményére kell alapozni;

      Belső ellenőrzés

               22.

               nyugtázza, hogy a Belső Ellenőrzési Szolgálat (IAS) 2010-ben elvégezte a belső és külső érdekelt felektől származó információkon alapuló működési tervezés ellenőrzését; megjegyzi konkrétan, hogy ezen ellenőrzés hatálya az alábbiakra terjedt ki:

                           —

                           a műveletek stratégiai tervezés és az éves tervezési egységessége,

                           —

                           a működési tervezés előkészítésére vonatkozó folyamat megfelelősége, különös figyelemmel a környezetre és az érintett érdekelt felekre,

                           —

                           a működési tevékenységekről szóló visszajelzések összegyűjtésére vonatkozó folyamat megfelelősége és azok felhasználása a jövőbeli tervezés előkészítéséhez,

                           —

                           az érdekelt felek működési tervezéssel kapcsolatos eseti kéréseinek kezelésére vonatkozó megfelelő folyamat;

               23.

               ebben a tekintetben sürgeti az ügynökséget, hogy biztosítsa, hogy a többéves tervben foglalt valamennyi cél megfelelően és egyértelműen kerüljön át az éves munkaprogramba;

               24.

               üdvözli, hogy ennek ellenére működési tervében az ügynökség foglalkozott az egyes konkrét műveletekkel kapcsolatos kockázatokkal; ezenkívül örömmel állapítja meg, hogy az ügynökség felhasználja a műveleteinek megvalósítása során tanultakat a soron következő működési tervek jobb előkészítésére;

               25.

               megállapítja, hogy az IAS-nek még felül kell vizsgálnia, hogy az ügynökség végrehajtotta-e az IAS korábbi ellenőrzései nyomán tett ajánlások közüli hét „nagyon jelentősnek” minősített ajánlást; különösen kiemeli, hogy ezen ajánlások a következőket érinti:

                           —

                           a támogatáskezeléssel kapcsolatos 2009-es ellenőrzés, és konkrétan annak értékelése, hogy igazolást kell kérni a kifizetési kérelmek feldolgozására, az ellenőrzésekkel és kontrollal kapcsolatos politika elkészítése, a működési tervről szóló jogi megállapodás a partnerekkel és az értékelési szempontok leírása,

                           —

                           a belső ellenőrzési rendszer 2008-as nyomonkövetési ellenőrzése, és konkrétan a célok eléréséhez szükséges megfelelő számú személyzet,

                           —

                           a belső ellenőrzési rendszer 2007-es ellenőrzése, és nevezetesen a nyilvántartási eljárás felülvizsgálata, valamint a teljes és megfelelő munkaköri leírás és annak személyzettel való ismertetése;

               26.

               felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

               27.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (7).

      (1)  HL C 366., 2011.12.15., 39. o.

      (2)  HL L 248., 2002.9.16., 1. o.

      (3)  HL L 349., 2004.11.25., 1. o.

      (4)  HL L 357., 2002.12.31., 72. o.

      (5)  HL L 250., 2011.9.27., 224. o.

      (6)  HL L 64., 2010.3.12., 1016. o.

      (7)  Elfogadott szövegek, P7_TA(2012)0164 (lásd e Hivatalos Lap 388. oldalát).


title: 2013/462/EU: A Tanács határozata ( 2013. július 22. ) az Európai Unió és a Gaboni Köztársaság között érvényben lévő halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról

text:
               20.9.2013

               HU

               Az Európai Unió Hivatalos Lapja

               L 250/1

         A TANÁCS HATÁROZATA
   (2013. július 22.)
   az Európai Unió és a Gaboni Köztársaság között érvényben lévő halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról
   (2013/462/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2007. április 16-án a 450/2007/EK rendelet elfogadásával (1) jóváhagyta a Gaboni Köztársaság és az Európai Közösség között létrejött halászati partnerségi megállapodást (a továbbiakban: a partnerségi megállapodás).

               (2)

               Az említett partnerségi megállapodáshoz csatolt legutóbbi jegyzőkönyv (2) hatálya 2011. december 2-án lejárt.

               (3)

               A Tanács felhatalmazta a Bizottságot arra, hogy a Gaboni Köztársasággal tárgyalásokat folytasson a halászati partnerségi megállapodáshoz csatolandó új jegyzőkönyvről, amely a halászat tekintetében Gabon felségterületéhez és joghatósága alá tartozó vizeken halászati lehetőségeket biztosít az uniós hajóknak. A tárgyalások eredményeként a felek 2013. április 24-én egy új jegyzőkönyvtervezetet parafáltak.

               (4)

               Az uniós hajók által végzett halászati tevékenységek folytonosságának biztosítása érdekében az új jegyzőkönyv rendelkezik arról a lehetőségről, hogy a jegyzőkönyvet aláírásának napjától a megkötéséhez szükséges eljárások befejezéséig mindkét fél ideiglenesen alkalmazza,

               (5)

               A új jegyzőkönyvet alá kell írni,

         ELFOGADTA EZT A HATÁROZATOT:
   1. cikk
   Az Európai Unió és a Gaboni Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek (a továbbiakban: a jegyzőkönyv) az Unió nevében történő aláírására a Tanács felhatalmazást ad, feltételezve a jegyzőkönyv későbbi megkötését.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A jegyzőkönyvet a 14. cikkével összhangban az aláírásának napjától a megkötéséhez kapcsolódó eljárások befejezéséig ideiglenesen alkalmazni kell.
   4. cikk
   Ez a határozat elfogadásának napján lép hatályba.

      Kelt Brüsszelben, 2013. július 22-én.

            a Tanács részéről

            az elnök

         C. ASHTON

      (1)  A Tanács 450/2007/EK rendelete (2007. április 16.) a Gaboni Köztársaság és az Európai Közösség között létrejött halászati partnerségi megállapodás megkötéséről (HL L 109., 2007.4.26., 1. o.).

      (2)  HL L 319., 2006.11.18., 17. o.


title: A Tanács (EU) 2015/2377 határozata (2015. október 26.) az Európai Unió és a Palaui Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról

text:
               18.12.2015

               HU

               Az Európai Unió Hivatalos Lapja

               L 332/11

         A TANÁCS (EU) 2015/2377 HATÁROZATA
   (2015. október 26.)
   az Európai Unió és a Palaui Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az 509/2014/EU európai parlamenti és tanácsi rendelet (1) átsorolta a Palaui Köztársaságra tett utalást az 539/2001/EK tanácsi rendelet (2) I. mellékletéből a II. mellékletébe.

               (2)

               A Palaui Köztársaságra tett utaláshoz lábjegyzet tartozik, amely szerint a vízumkötelezettség alóli mentességet az Európai Unióval kötendő vízummentességi megállapodás hatálybalépésének időpontjától kell alkalmazni.

               (3)

               2014. október 9-én a Tanács határozatot fogadott el, amelyben felhatalmazta a Bizottságot a Palaui Köztársasággal való, az Európai Unió és a Palaui Köztársaság közötti, a rövid távú tartózkodásra jogosító vízumok alóli mentességről szóló megállapodás (a továbbiakban: a megállapodás) megkötésére irányuló tárgyalások megkezdésére.

               (4)

               A megállapodással kapcsolatos tárgyalások 2014. december 17-én kezdődtek, és a megállapodás levélváltás útján történő, a Palaui Köztársaságn általi 2015. május 27-i és az Unió általi 2015. június 10-i parafálásával sikeresen lezárultak.

               (5)

               A megállapodást az Unió nevében alá kell írni, és a megállapodáshoz csatolt nyilatkozatokat az Unió nevében jóvá kell hagyni. A megállapodást az aláírása napját követő naptól a megkötéséhez szükséges eljárások befejezéséig ideiglenesen alkalmazni kell.

               (6)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Palaui Köztársaság közötti, a rövid távú tartózkodásra jogosító vízumok alóli mentességről szóló megállapodásnak (a továbbiakban: a megállapodás) az Unió nevében történő aláírására a Tanács felhatalmazást ad, feltételezve a megállapodás megkötését.
   A megállapodás szövegét csatolták e határozathoz.
   2. cikk
   Az e határozathoz csatolt nyilatkozatokat a Tanács az Unió nevében jóváhagyja.
   3. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   4. cikk
   A megállapodást az aláírása napját követő naptól (5) a megkötéséhez szükséges eljárások befejezéséig ideiglenesen alkalmazni kell.
   5. cikk
   Ez a határozat az elfogadásának napján lép hatályba.

      Kelt Luxembourgban, 2015. október 26-án.

            a Tanács részéről

            az elnök

         C. DIESCHBOURG

      (1)  Az Európai Parlament és a Tanács 509/2014/EU rendelete (2014. május 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendelet módosításáról (HL L 149., 2014. 5.20., 67. o.).

      (2)  A Tanács 539/2001/EK rendelete (2001. március 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról (HL L 81., 2001. 3.21., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.


title: A Tanács 2013/685/KKBP határozata ( 2013. november 26. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               27.11.2013

               HU

               Az Európai Unió Hivatalos Lapja

               L 316/46

         A TANÁCS 2013/685/KKBP HATÁROZATA
   (2013. november 26.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló 2010. július 26-i 2010/413/CFSP (1) tanácsi határozatra és különösen annak 23. cikke (2) bekezdésére,
   mivel:

               (1)

               A Tanács 2010. július 26-án elfogadta az Iránnal szembeni korlátozó intézkedésekről szóló 2010/413/KKBP határozatot.

               (2)

               A Törvényszék a T-489/10. sz. ügyben 2013. szeptember 16-án hozott ítéletével (2) megsemmisítette a Tanács azon határozatait, melyek értelmében az Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd és a Valfajr 8th Shipping Line Co. felkerült a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékére.

               (3)

               Az Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd ésValfajr 8th Shipping Line Co. szervezeteket a rájuk vonatkozó új indokolások alapján ismét fel kell venni a korlátozó intézkedések hatálya alá tartozó személyek és szervezetek jegyzékére.

               (4)

               A korlátozó intézkedések hatálya alá tartozó, a 2010/413/KKBP határozat II. mellékletének részét képező személyek és szervezetek jegyzékében szereplő szervezetekre vonatkozó azonosító adatokat módosítani kell.

               (5)

               A Törvényszék által a T-392/11. (3), a T-404/11. (4) és a T-63/2012. (5) sz. ügyben hozott ítéleteket követően az Iran Transfo, a Sakhte Turbopomp va Kompressor (SATAK) (más néven: Turbo Compressor Manufacturer, TCMFG) és az Oil Turbo Compressor Co. már nem szerepel a korlátozó intézkedések hatálya alá tartozó személyeknek és szervezeteknek a 2010/413/KKBP határozat II. mellékletében foglalt jegyzékében,

         ELFOGADTA EZT A HATÁROZATOT:
   1. cikk
   A 2010/413/KKBP határozat II. melléklete az e határozat mellékletében meghatározottak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2013. november 26-án.

            a Tanács részéről

            az elnök

         L. LINKEVIČIUS

      (1)  HL L 195., 2010.7.27., 39. o.

      (2)  A Törvényszék 2013. szeptember 16-i ítélete a T-489/10. számú ügyben. Islamic Republic of Iran Shipping Lines és társai kontra az Európai Unió Tanácsa.

      (3)  A Törvényszék 2013. május 16-i ítélete a T-392/11. számú ügyben. Iran Transfo kontra Az Európai Unió Tanácsa.

      (4)  A Törvényszék 2013. április 17-i ítélete a T-404/11. számú ügyben. Turbo Compressor Manufacturer (TCMFG) kontra Az Európai Unió Tanácsa.

      (5)  A Törvényszék 2012. október 26-i ítélete a T-63/2012. számú ügyben. Oil Turbo Compressor Co. (Private Joint Stock) kontra Az Európai Unió Tanácsa.

      MELLÉKLET
      I.   A 2010/413/KKBP határozat II. mellékletében szereplő jegyzék az alább felsorolt szervezetekkel egészül ki:
      III.   Islamic Republic of the Iran Shipping Lines (IRISL)

      B.   Szervezetek

                  Név

                  Azonosító adatok

                  Indoklás

                  A jegyzékbe való felvétel időpontja

                  1.

                  Islamic Republic of Iran Shipping Lines (IRISL)

                  No. 37, Aseman Tower (Sky Tower), Sayyade Shirazee Square, Pasdaran Ave., PO Box 19395-1311, Tehran. Iran;
                  Az IRISL IMO-számai: 9051624; 9465849; 7632826; 7632814; 9465760; 8107581; 9226944; 7620550; 9465863; 9226956; 7375363; 9465758; 9270696; 9193214; 8107579; 9193197; 8108559; 8105284; 9465746; 9346524; 9465851; 8112990

                  Az IRISL fegyverekkel kapcsolatos anyagok Iránból való szállításában vesz részt, megsértve az ENSZ BT 1747 (2007) sz. határozatának 5. pontját. Az ENSZ Biztonsági Tanácsa Iránnal foglalkozó szankcióbizottságának 2009-ben három alkalommal jelentették a határozat egyértelmű megsértését.

                  2013.11.27.

                  2.

                  Bushehr Shipping Company Limited (más néven: Bimeh Iran)

                  143/1 Tower Road Sliema, Slm 1604, Malta;
                  Cégjegyzékszám: C 37422; c/o Hafiz Darya Shipping Company, No. 60, Ehteshamiyeh Square, 7th Neyestan Street, Pasdaran Avenue, Tehran, Iran;
                  IMO-szám: 9270658

                  A Bushehr Shipping Company Limited az IRISL tulajdonában van.

                  2013.11.27.

                  3.

                  Hafiz Darya Shipping Lines (HDSL)
                  (más néven: HDS Lines)

                  No. 60, Ehteshamiyeh Square, 7th Neyestan Street, Pasdaran Avenue, Tehran, Iran.

                  A HDSL tényleges tulajdonosként átvette az Islamic Republic of Iran Shipping Lines (IRISL) több vízi járművét. Ennek alapján a HDSL az IRISL nevében jár el.

                  2013.11.27.

                  4.

                  Irano Misr Shipping Company
                  (más néven: Nefertiti Shipping)

                  6, El Horeya Rd., El Attarein, Alexandria, Egypt;
                  Inside Damietta Port, New Damietta City, Damietta, Egypt;
                  403, El NahdaSt., Port Said, Port Said, Egypt.

                  Az Irano Misr Shipping Company az IRISL egyiptomi képviselőjeként alapvető szolgáltatásokat nyújt az IRISL-nek.

                  2013.11.27.

                  5.

                  Irinvestship Ltd

                  10 Greycoat Place, London SW1P 1SB, United Kingdom;
                  Cégjegyzékszám: 41101 79

                  Az Irinvestship Ltd az IRISL tulajdonában van.

                  2013.11.27.

                  6.

                  IRISL (Malta) Ltd

                  Flat 1, 143 Tower Road, Sliema SLM 1604, Malta;
                  Cégjegyzékszám: C 33735

                  Az IRISL (Malta) Ltd többségi tulajdonosa az IRISL, az IRISL tulajdonában lévő IRISL Europe GmbH-n keresztül. Ennek alapján az IRISL Malta Ltd az IRISL ellenőrzése alatt áll.

                  2013.11.27.

                  7.

                  IRISL Europe GmbH (Hamburg)

                  Schottweg 5, 22087 Hamburg, Germany;
                  Héa-azonosítószám: DE217283818
                  Cégjegyzékszám: HRB 81573

                  Az IRISL Europe GmbH (Hamburg) az IRISL tulajdonában van.

                  2013.11.27.

                  8.

                  IRISL Marine Services and Engineering Company (más néven: Qeshm Ramouz Gostar)

                  Sarbandar Gas Station, PO Box 199, Bandar Imam Khomeini, Iran;
                  Karim Khan Zand Avenue (vagy: Karimkhan Avenue), Iran Shahr Shomai (vagy: Northern Iranshahr Street), No 221, Tehran, Iran;
                  Qesm Ramouz Gostar címe: No. 86, Khalij-E-Fars Complex, Imam Gholi Khan Blvd, Qeshm Island, Iran vagy 86 2nd Floor Khajie Fars, Commercial Complex, Emam Gholi Khan Avenue, Qeshm, Iran;
                  Shahaid Rajaee Port Road, Kilometer of 8, Before Tavanir Power Station, Bandar Abbas, Iran.

                  Az IRISL Marine Services and Engineering Company az IRISL ellenőrzése alatt áll.

                  2013.11.27.

                  9.

                  ISI Maritime Limited (Malta)

                  147/1 St. Lucia Street, Valetta, Vlt 1185, Malta;
                  Cégjegyzékszám: C 28940
                  c/o IranoHind Shipping Co. Ltd., Mehrshad Street, Sedaghat St., opp. Park Mellat vali-e-asr Ave., Tehran, Iran

                  Az ISI Maritime Limited (Malta) az Irano Hind Shipping Company 100 %-os tulajdonában van, amelynek viszont többségi tulajdonosa az IRISL. Ennek megfelelően, a Maritime Limited (Malta) az IRISL ellenőrzése alatt áll. Az ENSZ megállapította, hogy az Irano Hind Shipping Company az IRISL tulajdonában van, annak ellenőrzése alatt áll, illetve annak nevében jár el.

                  2013.11.27.

                  10.

                  Khazar Shipping Lines (Bandar Anzali)

                  End of Shahid Mostafa, Khomeini St., Tohid Square, Bandar Anzali 1711-324, Iran, P.O. Box 43145.

                  A Khazar Shipping Line
                  az IRISL tulajdonában van.

                  2013.11.27.

                  11.

                  Marble Shipping Limited
                  (Malta)

                  143/1 Tower Road, Sliema, Slm 1604, Malta;
                  Cégjegyzékszám: C 41949

                  A Marble Shipping Limited (Malta) az IRISL tulajdonában van.

                  2013.11.27.

                  12.

                  Safiran Payam Darya (SAPID) Shipping Company
                  (más néven: Safiran Payam Darya Shipping Lines, SAPID Shipping Company)

                  33241 - Narenjestan 8th ST, Artesh Blvd, Aghdasieh, PO Box 19635-1116, Tehran, Iran.

                  Safiran Payam Darya (SAPID) tényleges tulajdonosként átvette az Islamic Republic of Iran Shipping Lines (IRISL) több vízi járművét. Ennek alapján az IRISL nevében jár el.

                  2013.11.27.

                  13.

                  Shipping Computer Services Company
                  (SCSCOL)

                  No 37, Asseman, Shahid Sayyad Shirazees Ave, P.O. Box 1587553-1351, Tehran, Iran.

                  A Shipping Computer Services Company az IRISL ellenőrzése alatt áll.

                  2013.11.27.

                  14.

                  Soroush Saramin Asatir (SSA)
                  (más néven: Soroush Sarzamin Asatir Ship Management Company, Rabbaran Omid Darya Ship Management Company, Sealeaders)

                  No 14 (alt. 5), Shabnam Alley, Fajr Street, Shahid Motahhari Avenue, PO Box 196365-1114, Tehran, Iran.

                  A Soroush Saramin Asatir (SSA) az Islamic Republic of Iran Shipping Lines (IRISL) több vízi járművét működteti és igazgatja. Ennek alapján az IRISL nevében jár el, és annak alapvető szolgáltatásokat nyújt.

                  2013.11.27.

                  15.

                  South Way Shipping Agency Co. Ltd
                  (más néven: Hoopad Darya Shipping Agent)

                  Hoopad Darya Shipping Agency Company, No 101, Shabnam Alley, Ghaem Magham Street, Tehran, Iran;
                  Bandar Abbas Branch: Hoopad Darya Shipping Agency building, Imam Khomeini Blvd, Bandar Abbas, Iran;
                  Imam Khomieni Branch: Hoopad Darya Shipping Agency building B.I.K. port complex, Bandar Imam Khomeini, Iran;
                  Khorramshahr Branch: Flat no.2-2nd floor, SSL Building, Coastal Blvd, between City Hall and Post Office, Khorramshahr, Iran;
                  Assaluyeh Branch: Opposite to city post office, no.2 telecommunication center, Bandar Assaluyeh, Iran;
                  Chabahar Branch: Cím: nem áll rendelkezésre;
                  Bushehr Branch: Cím: nem áll rendelkezésre.

                  A South Way Shipping Agency Co Ltd az IRISL nevében Iránban konténerátrakási tevékenységeket, Bandar Abbasban pedig flottaszemélyzeti szolgáltatásokat igazgat. Ennek alapján a South Way Shipping Agency Co Ltd az IRISL nevében jár el.

                  2013.11.27.

                  16.

                  Valfajr 8th Shipping Line
                  (más néven: Valjafr 8th Shipping Line, Valfajr)

                  No 119, Corner Shabnam Alley, Shoaa Square, Ghaem Magam Farahani, Tehran, Iran P.O. Box 15875/4155
                  Abyar Alley, Corner of Shahid Azodi St. & Karim Khan Zand Ave., Tehran, Iran;
                  Shahid Azodi St., Karim Khan Zand Ave., Abiar Alley, PO Box 4155, Tehran, Iran.

                  A Valfajr 8th Shipping Line az IRISL tulajdonában van.

                  2013.11.27.

            II.   Az alábbi szervezetre vonatkozó, a 2010/413/KKBP határozat II. mellékletében szereplő bejegyzés helyébe a következő bejegyzés lép:
      I.   1 A nukleáris tevékenységekben vagy ballisztikus rakétákhoz kapcsolódó tevékenységekben részt vevő személyek és szervezetek, valamint az iráni kormányt támogató szervezetek jegyzéke.

      B.   Szervezetek

                  Név

                  Azonosító adatok

                  Indoklás

                  A jegyzékbe való felvétel időpontja

                  1.

                  MASNA (Modierat Saakht Niroogahye Atomi Iran) Managing Company for the Construction of Nuclear Power Plants

                  P.O. Box 14395-1359, Tehran, Iran

                  Az AEOI és a Novin Energy alá tartozó szervezet (az ENSZ BT 1737. sz. határozata mindkettőt megnevezi). Részt vesz az atomreaktorok fejlesztésében.

                  2010.7.26.


title: Az Európai Parlament (EU) 2016/1569 határozata (2016. április 28.) az Eurojust 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/360

         AZ EURÓPAI PARLAMENT (EU) 2016/1569 HATÁROZATA
   (2016. április 28.)
   az Eurojust 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Eurojust 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Eurojust 2014-es pénzügyi évre vonatkozó éves beszámolójáról szóló jelentésére, az Eurojust válaszával (1) együtt,

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az Európai Igazságügyi Együttműködési Egység 2014-es pénzügyi évre szóló költségvetés végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0070/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4), és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0099/2016),

               1.

               megállapítja, hogy az Eurojust végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Eurojust 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Eurojust adminisztratív igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 315. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 63., 2002.3.6., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács (EU) 2017/1388 határozata (2017. július 17.) az Európai Unió és Koszovó (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. ) közötti, Koszovó uniós programokban való részvételére vonatkozó általános alapelvekről szóló keretmegállapodás megkötéséről

text:
                  27.7.2017

                  HU

                  Az Európai Unió Hivatalos Lapja

                  L 195/1

            A TANÁCS (EU) 2017/1388 HATÁROZATA
      (2017. július 17.)
      az Európai Unió és Koszovó (*1) közötti, Koszovó uniós programokban való részvételére vonatkozó általános alapelvekről szóló keretmegállapodás megkötéséről
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 212. cikkére, összefüggésben 218. cikke (6) bekezdése második albekezdésének a) pontjával és 218. cikke (7) bekezdésével,
      tekintettel az Európai Bizottság javaslatára,
      tekintettel az Európai Parlament egyetértésére (1),
      mivel:

                  (1)

                  Az (EU) 2016/2053 tanácsi határozatnak (2) megfelelően, figyelemmel a keretmegállapodás későbbi időpontban való megkötésére, 2016. november 25-én aláírták az Európai Unió és Koszovó közötti, Koszovó uniós programokban való részvételére vonatkozó általános alapelvekről szóló keretmegállapodást (a továbbiakban: a megállapodás).

                  (2)

                  2010. december 14-én a Tanács kijelentette, hogy várakozással tekint a Bizottság javaslata elé, amely lehetővé teszi Koszovó részvételét az uniós programokban. Az említett részvétel a megállapodás megkötésével jön létre.

                  (3)

                  A megállapodás célja, hogy az Unió az Európai Unió működéséről szóló szerződés 212. cikke értelmében folytassa a gazdasági, pénzügyi és műszaki együttműködést Koszovóval.

                  (4)

                  A megállapodás megkötése nem érinti a tagállamok Koszovó jogállására vonatkozó álláspontját, amelyről nemzeti gyakorlatuknak és a nemzetközi jognak megfelelően döntenek majd. Az e határozatban, a megállapodásban – ideértve annak mellékleteit – vagy az uniós programokban alkalmazott kifejezések, szövegezés vagy meghatározások egyike sem jelenti azt, hogy az Unió önálló államként ismerné el Koszovót, sem azt, hogy az egyes tagállamok elismernék Koszovót ilyen minőségben, kivéve, ha ezt már korábban megtették.

                  (5)

                  A megállapodást jóvá kell hagyni,

            ELFOGADTA EZT A HATÁROZATOT:
      1. cikk
      Az Európai Unió és Koszovó közötti, Koszovó uniós programokban való részvételére vonatkozó általános alapelvekről szóló keretmegállapodást az Unió nevében a Tanács jóváhagyja.
      A megállapodás szövegét csatolták e határozathoz.
      2. cikk
      A megállapodás (3) 10. cikkében előírt értesítést az Unió nevében a Tanács elnöke teszi meg.
      3. cikk
      A Bizottság felhatalmazást kap arra, hogy a megállapodás 5. cikkével összhangban az Unió nevében meghatározza a Koszovónak az egyes uniós programokban való részvételére alkalmazandó szabályokat és feltételeket, különösen a folyósítandó pénzügyi hozzájárulást. A Bizottság folyamatosan tájékoztatja az érintett tanácsi munkacsoportot.
      4. cikk
      Ez a határozat az elfogadását követő napon lép hatályba.

         Kelt Brüsszelben, 2017. július 17-én.

               a Tanács részéről

               az elnök

            F. MOGHERINI

         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  2017. július 4-i egyetértés (a Hivatalos Lapban még nem tették közzé).

         (2)  A Tanács (EU) 2016/2053 határozata (2016. november 14.) az Unió és Koszovó* közötti, Koszovó uniós programokban való részvételére vonatkozó általános alapelvekről szóló keretmegállapodásnak az Európai Unió nevében történő aláírásáról (HL L 319., 2016.11.25., 1. o.).

         (3)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: A Tanács (EU) 2015/1024 határozata (2015. június 15.) egyes tagállamoknak a Szingapúrnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazásáról

text:
               30.6.2015

               HU

               Az Európai Unió Hivatalos Lapja

               L 163/32

         A TANÁCS (EU) 2015/1024 HATÁROZATA
   (2015. június 15.)
   egyes tagállamoknak a Szingapúrnak a gyermekek jogellenes külföldre vitelének polgári jogi vonatkozásairól szóló, 1980. évi Hágai Egyezményhez való csatlakozásának az Európai Unió érdekében való elfogadására történő felhatalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen a 81. cikke (3) bekezdésére, összefüggésben annak 218. cikkével,
   tekintettel az Európai Bizottság javaslatára,
   tekintettel az Európai Parlament véleményére (1),
   mivel:

               (1)

               Az Európai Unió egyik célja, hogy előmozdítsa a gyermekek jogainak védelmét az Európai Unióról szóló szerződés 3. cikkében foglaltak szerint. A gyermekeknek a jogellenes elvitellel és visszatartással szembeni védelmét szolgáló intézkedések e politika fontos részét képezik.

               (2)

               Az Unió elfogadta a 2201/2003/EK tanácsi rendeletet (2) (a továbbiakban: Brüsszel IIa. rendelet), amelynek az a célja, hogy megvédje a gyermekeket jogellenes elvitelük vagy visszatartásuk káros hatásaitól, és eljárásokat állapítson meg a szokásos tartózkodási helyük szerinti államba történő gyors visszatérésük biztosítására, valamint biztosítsa a kapcsolattartási jogok és felügyeleti jogok védelmét.

               (3)

               A 2201/2003/EK kiegészíti és megerősíti a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményt (a továbbiakban: az 1980. évi Hágai Egyezmény), amely nemzetközi szintű kötelezettségi és együttműködési rendszert hoz létre a szerződő államok, illetve a központi hatóságok között és amelynek célja a jogellenesen elvitt vagy visszatartott gyermekek gyors visszatérésének biztosítása.

               (4)

               Az Unió valamennyi tagállama részes fele az 1980. évi Hágai Egyezménynek.

               (5)

               Az Unió arra ösztönzi a harmadik államokat, hogy csatlakozzanak az 1980. évi Hágai Egyezményhez, és támogatja az 1980. évi Hágai Egyezmény helyes végrehajtását, többek között azáltal, hogy a tagállamokkal együtt részt vesz a Hágai Nemzetközi Magánjogi Konferencia által rendszeresen szervezett különbizottságokban.

               (6)

               Az uniós tagállamok és harmadik államok között alkalmazandó közös jogi keret tekinthető a legjobb megoldásnak az érzékeny természetű, a gyermekek jogellenes elvitelét érintő nemzetközi esetekre.

               (7)

               Az 1980. évi Hágai Egyezmény kimondja, hogy az egyezmény a csatlakozó állam és azon szerződő államok között alkalmazandó, amelyek nyilatkozatot tettek a csatlakozás elfogadásáról.

               (8)

               Az 1980. évi Hágai Egyezmény nem teszi lehetővé, hogy az olyan regionális gazdasági integrációs szervezetek, mint az Unió, annak szerződő feleivé váljanak. Az Unió ezért nem csatlakozhat az egyezményhez, és nem helyezhet letétbe valamely állam csatlakozásának elfogadásáról szóló nyilatkozatot sem.

               (9)

               Az Európai Unió Bíróságának 1/13. sz. véleménye értelmében az 1980. évi Hágai Egyezmény alapján tett, az elfogadásról szóló nyilatkozatok az Unió kizárólagos külső hatáskörébe tartoznak.

               (10)

               Szingapúr 2010. december 28-án letétbe helyezte az 1980. évi Hágai Egyezményhez való csatlakozásáról szóló okmányt. Az említett egyezmény Szingapúr vonatkozásában 2011. március 1-jén lépett hatályba.

               (11)

               Már több tagállam elfogadta Szingapúr csatlakozását az 1980. évi Hágai Egyezményhez. A szingapúri helyzet felmérése nyomán megállapítást nyert, hogy azok a tagállamok, amelyek még nem fogadták el Szingapúr csatlakozását, az 1980. évi Hágai Egyezményben foglalt feltételek alapján az Unió érdekében el tudják fogadni Szingapúr csatlakozását.

               (12)

               Azon tagállamokat tehát, amelyek még nem fogadták el Szingapúr csatlakozását, fel kell hatalmazni arra, hogy az e határozatban foglalt feltételeknek megfelelően az Unió érdekében letétbe helyezzék az Szingapúr csatlakozásának elfogadásáról szóló nyilatkozatukat. A Belga Királyságnak, a Cseh Köztársaságnak, az Észt Köztársaságnak, a Francia Köztársaságnak, a Görög Köztársaságnak, Írországnak, a Lett Köztársaságnak, a Litván Köztársaságnak, a Máltai Köztársaságnak, a Németországi Szövetségi Köztársaságnak, az Olasz Köztársaságnak, a Spanyol Királyságnak, a Svéd Királyságnak és a Szlovák Köztársaságnak, amelyek már elfogadták Szingapúr csatlakozását az 1980. évi Hágai Egyezményhez, nem kell új nyilatkozatot letétbe helyezniük, mivel a nemzetközi közjog értelmében a korábbi nyilatkozataik továbbra is érvényesek.

               (13)

               A 2201/2003/EK rendelet az Egyesült Királyságra és Írországra nézve kötelező, és részt vesznek e határozat elfogadásában és alkalmazásában.

               (14)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikkével összhangban Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   (1)   Azon tagállamok, amelyek még nem fogadták el Szingapúr csatlakozását, felhatalmazást kapnak arra, hogy az Unió érdekében elfogadják Szingapúr csatlakozását a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményhez (a továbbiakban: az 1980. évi Hágai Egyezmény).
   (2)   Ezen tagállamok legkésőbb 2016. június 16-ig nyilatkozatot helyeznek letétbe az alábbi megfogalmazásban arról, hogy az Unió érdekében elfogadják Szingapúr csatlakozását az 1980.évi Hágai Egyezményhez:

         „[TAGÁLLAM teljes neve] kijelenti, hogy az (EU) 2015/1024 tanácsi határozattal összhangban elfogadja Szingapúr csatlakozását a gyermekek jogellenes külföldre vitelének polgári jogi vonatkozásairól szóló, 1980. október 25-i Hágai Egyezményhez”.

   (3)   Minden tagállam tájékoztatja a Tanácsot és a Bizottságot Szingapúr csatlakozásának elfogadásáról szóló nyilatkozatának letétbe helyezéséről és a letétbe helyezést követően két hónapon belül közli a Bizottsággal a nyilatkozat szövegét.
   2. cikk
   Azon tagállamoknak, amelyek már ezen határozat elfogadásának napja előtt letétbe helyezték a Szingapúrnak az 1980. évi Hágai egyezményhez való csatlakozása elfogadásáról szóló nyilatkozatot, nem kell újabb nyilatkozatot tenniük.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   4. cikk
   Ennek a határozatnak az összes tagállam a címzettje, a Belga Királyság, a Cseh Köztársaság, a Dán Királyság, az Észt Köztársaság, a Francia Köztársaság, a Görög Köztársaság, Írország, a Lett Köztársaság, a Litván Köztársaság, a Máltai Köztársaság, a Németországi Szövetségi Köztársaság, az Olasz Köztársaság, a Spanyol Királyság, a Svéd Királyság és a Szlovák Köztársaság kivételével.

      Kelt Luxembourgban, 2015. június 15-én.

            a Tanács részéről

            az elnök

         Dz. RASNAČS

      (1)  2015. február 11-i vélemény (a Hivatalos Lapban még nem tették közzé).

      (2)  A Tanács 2003. november 27-i 2201/2003/EK rendelete a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről (HL L 338., 2003.12.23., 1. o.).


title: A Politikai és Biztonsági Bizottság Atalanta/8/2009 határozata ( 2009. december 4. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós erők parancsnokának kinevezéséről

text:
               12.12.2009

               HU

               Az Európai Unió Hivatalos Lapja

               L 327/40

      A POLITIKAI ÉS BIZTONSÁGI BIZOTTSÁG Atalanta/8/2009 HATÁROZATA

   (2009. december 4.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós erők parancsnokának kinevezéséről
   (2009/946/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) (Atalanta), és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikke értelmében a Tanács felhatalmazta a Politikai és Biztonsági Bizottságot (PBB), hogy az európai uniós erők parancsnokának kinevezésére vonatkozóan döntéseket hozzon.

               (2)

               2009. július 22-én a PBB elfogadta az Atalanta/6/2009 határozatot (2), mellyel Peter BINDT sorhajóskapitányt nevezte ki az európai uniós erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.

               (3)

               Az Európai Unió műveleti parancsnoka ajánlotta, hogy Giovanni GUMIERO ellentengernagyot nevezzék ki az európai uniós erők új parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.

               (4)

               Az Európai Unió Katonai Bizottsága támogatta ezt a javaslatot.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Giovanni GUMIERO ellentengernagyot nevezi ki az európai uniós erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.
   2. cikk
   Ez a határozat 2009. december 13-án lép hatályba.

      Kelt Brüsszelben, 2009. december 4-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 301., 2008.11.12., 33. o.

      (2)  HL L 192., 2009.7.24., 68. o.


title: A Tanács és a Bizottság határozata (2000. október 12.) az egyrészről az Európai Közösségek és azok tagállamai, valamint másrészről Ukrajna közötti partnerség létrehozásáról szóló partnerségi és együttműködési megállapodás jegyzőkönyve elfogadásáról

text:
Fontos jogi nyilatkozat

|

32000D0683

Hivatalos Lap L 283 , 09/11/2000 o. 0027 - 0027

		A Tanács és a Bizottság határozata(2000. október 12.)az egyrészről az Európai Közösségek és azok tagállamai, valamint másrészről Ukrajna közötti partnerség létrehozásáról szóló partnerségi és együttműködési megállapodás jegyzőkönyve elfogadásáról(2000/683/EK, ESZAK, Euratom)AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre, és különösen annak 44. cikke (1) bekezdésére, 47. cikke (2) bekezdése utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 308. cikkére, összefüggésben 300. cikke (2) bekezdésének második mondatával és 300. cikke (3) bekezdésének második albekezdésével,tekintettel az Európai Szén- és Acélközösséget létrehozó szerződésre, és különösen annak 95. cikkére,tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,tekintettel a Bizottság javaslatára,tekintettel az Európai Parlament hozzájárulására [1],tekintettel a Tanácsnak az Európai Atomenergia-közösséget létrehozó szerződés 101. cikke szerinti jóváhagyására,az ESZAK tanácsadó bizottságával folytatott konzultációt követően és a Tanács hozzájárulásával,mivel:(1) Az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodás [2], amely 1998. március 1-jén lépett hatályba, hozzájárul az Európai Közösségek célkitűzéseinek eléréséhez, mivel lényeges részét képezi az Európai Közösségek és azok tagállamai Ukrajna tekintetében alkalmazott stratégiájának.(2) A partnerségi és együttműködési megállapodást az Európai Unió Ausztriával, Finnországgal és Svédországgal történő kibővülése előtt írták alá, így 1997. április 10-én egy olyan jegyzőkönyvet írtak alá, amellyel a három új tagállam a megállapodás részesévé vált.(3) A Felek között megállapodás született a jegyzőkönyvnek az Európai Közösségek, Ukrajna, valamint Ausztria, Svédország, Finnország, Dánia és Portugália kivételével valamennyi tagállam által történő ideiglenes alkalmazásáról.(4) A jegyzőkönyv valamennyi aláírója már megerősítette azt,A KÖVETKEZŐKÉPPEN HATÁROZOTT:1. cikkAz egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodás jegyzőkönyvét az Európai Közösség, a Szén- és Acélközösség és az Európai Atomenergia-közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA jegyzőkönyv 4. cikkében előírt értesítést az Európai Közösség nevében a Tanács elnöke küldi meg. Ezt az értesítést az Európai Szén- és Acélközösség és az Európai Atomenergia-közösség nevében a Bizottság elnöke küldi meg.Kelt Brüsszelben, 2000. október 12-én.a Tanács részérőlaz elnökH. Védrinea Bizottság részérőlaz elnökR. Prodi[1] HL C 286., 1997.9.22., 82. o.[2] HL L 49., 1998.2. 19., 3. o.--------------------------------------------------


title: 2011/729/CFSP: A Tanács 2011/729/KKBP határozata ( 2011. november 10. ) a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról

text:
               11.11.2011

               HU

               Az Európai Unió Hivatalos Lapja

               L 293/35

         A TANÁCS 2011/729/KKBP HATÁROZATA
   (2011. november 10.)
   a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. február 28-án elfogadta a líbiai helyzetre tekintettel hozott korlátozó intézkedésekről szóló 2011/137/KKBP határozatot (1), amely végrehajtja az Egyesült Nemzetek Biztonsági Tanácsának (ENSZ BT) 1970 (2011) sz. határozatát.

               (2)

               A Tanács 2011. március 23-án elfogadta a 2011/137/KKBP határozat módosításáról szóló 2011/178/KKBP határozatot (2), amely végrehajtja az 1973 (2011) ENSZ BT-határozatot.

               (3)

               A Tanács 2011. szeptember 22-én elfogadta a 2011/137/KKBP határozat módosításáról szóló 2011/625/KKBP határozatot (3), amely végrehajtja a 2009 (2011) ENSZ BT- határozatot.

               (4)

               Az ENSZ Biztonsági Tanácsa 2011. október 27-én elfogadta a 2016 (2011) ENSZ BT-határozatot, amely kimondja, hogy az 1973 (2011) ENSZ BT-határozat 6–12. pontjában foglalt rendelkezések 2011. október 31-ével hatályukat vesztik.

               (5)

               A 2011/137/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/137/KKBP tanácsi határozat 3a. cikkét el kell hagyni.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. november 10-én.

            a Tanács részéről

            az elnök

         M. DOWGIELEWICZ

      (1)  HL L 58., 2011.3.3., 53. o.

      (2)  HL L 78., 2011.3.24., 24. o.

      (3)  HL L 246., 2011.9.23., 30. o.


title: A Bizottság határozata (1994. január 17.) az európai műszaki engedélyre vonatkozó közös eljárási szabályokról

text:
Fontos jogi nyilatkozat

|

31994D0023

Hivatalos Lap L 017 , 20/01/1994 o. 0034 - 0040 finn különkiadás fejezet 13 kötet 25 o. 0235  svéd különkiadás fejezet 13 kötet 25 o. 0235

		A Bizottság határozata(1994. január 17.)az európai műszaki engedélyre vonatkozó közös eljárási szabályokról(94/23/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [1], és különösen annak II. mellékletére,mivel a fent említett irányelv 8. cikke úgy rendelkezik, hogy európai műszaki engedély adható bizonyos termékekre, különösen olyan termékekre, amikre vonatkozóan nincs sem harmonizált szabvány, sem nemzeti szabvány, továbbá olyan termékekre, amik jelentősen eltérnek a harmonizált vagy az elismert nemzeti szabványoktól;mivel rendelkeztek az ilyen – az engedély kérelmezésére, elkészítésére és megadására vonatkozó – közös eljárási szabályok bevezetéséről; mivel a fent említett irányelv II. melléklete azt is előírja, hogy e közös eljárási szabályokat – az irányelv 20. cikkével összhangban – a Bizottság a bizottság véleménye alapján fogadja el;mivel e közös eljárási szabályokat, az irányelvben meghatározott bizottság, az irányelvben megállapított eljárásokkal összhangban, 1993. április 22-i ülésén jóváhagyta,A KÖVETKEZŐKÉPPEN HATÁROZOTT:Egyetlen cikkA 89/106/EGK irányelv értelmében, az európai műszaki engedélyre vonatkozó kérelmeket az e határozat mellékletében meghatározott közös eljárási szabályokkal összhangban kérelmezik, és jóváhagyásukat annak megfelelően készítik el és adják meg.Kelt Brüsszelben, 1994. január 17-én.a Bizottság részérőlMartin bangemanna Bizottság tagja[1] HL L 40., 1989. 2.11., 12. o.--------------------------------------------------MELLÉKLETAZ EURÓPAI MŰSZAKI ENGEDÉLYEK KÉRELMEZÉSÉRE, ELKÉSZÍTÉSÉRE ÉS MEGADÁSÁRA VONATKOZÓ KÖZÖS ELJÁRÁSI SZABÁLYOK0. Bevezetés0.1. E közös szabályok azon eljárásokat határozzák meg, amelyeket az európai műszaki engedély kérelmezésére, elkészítésére és megadására vonatkozóan el kell fogadni, ahogyan azt az építőipari termékekre vonatkozó tagállami törvények, rendeletek és közigazgatási rendelkezések közelítéséről szóló, 1988. december 21-i 89/106/EGK tanácsi irányelv [1] (a továbbiakban: irányelv) II. mellékletének 3. pontja kifejezi.0.2. Az EOTA, az irányelv rendelkezései alapján létrehozott szervezet, ami – a saját hatáskörében meghatározottak szerint – az Európai Közösség tagállamai által kinevezett, az európai műszaki engedély megadásával foglalkozó testületeket tömöríti.1. Általános szabályok1.1. Az EOTA titkárságának birtokában van a kiadott európai műszaki engedélyek naprakész jegyzéke. A jegyzéket évenként legalább egyszer közzéteszik.1.2. Az EOTA műszaki bizottsága felelős olyan bizottságok létrehozásáért, amelyek az európai műszaki engedélyek létrehozásának megszervezéséhez és koordinálásához szükségesek.1.3. A jóváhagyó testületek az általuk kiadott európai műszaki engedélyeket saját hivatalos nyelvükön (nyelveiken) teszik közzé.1.4. Az irányelvvel kapcsolatban felmerülő problémákat, amelyeket az EOTA Végrehajtó Bizottsága nem tud megoldani, meg kell küldeni az Európai Közösségek Bizottságához (a továbbiakban: "EK Bizottság") megoldás céljából.2. Az európai műszaki engedély iránti kérelem szabályai2.1. Az európai műszaki engedélyt kérheti a gyártó, vagy a Közösségben bejegyzett székhellyel rendelkező megbízott (a továbbiakban: kérelmező). A gyártónak kifejezetten meg kell neveznie a nevében eljáró megbízottat.2.2. A kérelmet bármely, az adott területért felelős EOTA testülethez be lehet nyújtani; az ugyanarra az építőipari termékre vonatkozóan azonban egynél több testülethez nem adható be kérelem.2.3. Az e szabálynak megfelelően benyújtott kérelemmel a kérelmező feljogosítja azt a jóváhagyó testületet, amihez a kérelmet címezte, hogy tájékoztassa az EK Bizottságát, a többi EOTA testületet és az EOTA titkárságát a kérelem tartalmáról.2.4. A kérelem benyújtását megelőzően a kérelmezőt – kérésére –,a jóváhagyó testület által kért tájékoztatás rendelkezésre bocsátása után, tájékoztatják az alábbiakról:- a jóváhagyási eljárás,- a jóváhagyó testület számára, az adott termékre vonatkozó jóváhagyási eljárás teljesítéséhez szükséges becsült idő,- a jóváhagyási eljárás becsült kezelési költsége és a fizetés módjai.Abban az esetben, ha a kérelem tárgyát az európai műszaki engedélyre alkalmasként még nem hagyták jóvá, vagy olyan termék esetében, ami jelentősen eltér a harmonizált szabványoktól vagy az elismert nemzeti szabványoktól, a fenti tájékoztatást a kérelmező részére csak az európai műszaki engedély kiadásának lehetőségére vonatkozó döntés után adják meg, a 3.2. pontban leírt eljárás szerint.A kérelmezőt a döntésről tájékoztatják.2.5. A kérelmet szabványos formátumban kell beküldeni (lásd az 1. függeléket) a jóváhagyó testület elhelyezkedése szerinti tagállam nyelvén, kivéve, ha a jóváhagyó testülettel másképpen állapodtak meg.2.6. A kérelemhez mellékelik a kérelem tárgyát és a termék tervezett felhasználását részletesen kifejtő, az építőipari termékre vonatkozó leírást, annak műszaki jellemzőit, a rajzokat és a vizsgálati jelentéseket.2.7. A kérelemben a kérelmezőnek közli az összes gyártási helyet. Biztosítania kell, hogy ezeket a helyeket a jóváhagyó testület vagy annak képviselője munkaidő alatt az európai műszaki engedély kiadása céljából megtekinthesse.2.8. A jóváhagyó testületnek két hónapon belül el kell ismernie a kérelem átvételét és megerősítenie, hogy az eljárásokat megindítja (lásd a szabványos formátumot a 2. függelékben).A kérelem elutasítását a jóváhagyó testületnek meg kell indokolnia. Ezután a kérelmező más jóváhagyó testülethez fordulhat.2.9. A jóváhagyó testületnek tájékoztatnia kell a kérelmezőt, hogy milyen okmányokat, vizsgálati eredményeket, számításokat stb. kell beküldenie, amelyekből a jóváhagyó testület megállapíthatja a termék tervezett célra történő felhasználhatóságát.A kérelmező köteles a jóváhagyó testületet ellátni a szükséges okmányokkal és támogatni az értékelés feladatában.2.10. Az EOTA testületek megteszik a szükséges intézkedéseket a tevékenységük során tudomásukra jutott minden kritikus információ titkosságának biztosítására.2.11. A kérelmezőnek jogilag kötelező nyilatkozatot kell tennie, hogy a nemzeti szabályokkal összhangban megfizeti a jóváhagyási eljárással és az ahhoz tartozó okmányok elkészítésével kapcsolatban felmerülő összes költséget.2.12. Amennyiben a kérelmező nem teljesíti az ezen okmányban meghatározott kötelezettségeit, a jóváhagyó testület – ésszerű határidő eltelte után – törölheti a kérelmet.3. Az európai műszaki engedély (ETA) megadásának szabályai3.0. Az európai műszaki engedély (ETA) a terméknek csak azokat a szempontjait érinti, amelyek az irányelv (CPD) I. mellékletében és az értelmező dokumentumokban meghatározott lényeges követelményekhez kapcsolódnak, az irányelv (CPD) 3.3. cikke szerint. Csak ezek a szempontok kapcsolódnak a CE jelöléshez.Amennyiben más szempontokat is figyelembe vesznek – az EOTA tagok közötti megállapodást követően –, a vonatkozó értékelést világosan elkülönítik azoktól, amik a lényeges követelményekhez kapcsolódnak. Az ilyen értékelések önkéntesek.Az európai műszaki engedély formátumának meg kell felelnie az EK Bizottsága által elfogadott "általános formátumnak".3.1. Az európai műszaki engedély (ETA) megadása az ETA iránymutatás alapján (az irányelv 9.1. cikke szerint)3.1.1. Az európai műszaki engedély tartalmának és formátumának meg kell felelnie meg a vonatkozó ETA iránymutatásnak.3.1.2. A jóváhagyó testület a kiadott európai műszaki engedélyt (ETA) megküldi az alábbiaknak:- az összes többi EOTA testület,- a Főtitkárság, ami megküldi annak egy másolatát az EK Bizottságának.3.1.3. Az EOTA által minden egyes ETA iránymutatásra külön meghatározott átmeneti időszak alatt, a jóváhagyó testületek által kiadott európai műszaki engedélyek összehasonlíthatóságának biztosítása érdekében az európai műszaki engedély tervezetét a kísérő okmányokkal (vizsgálati eredményekkel) együtt előzetes konzultációra megküldik az érintett EOTA testületeknek [2] és a Főtitkárságnak azzal a kéréssel, hogy észrevételeiket két hónapon belül tegyék meg.3.1.4. Amennyiben az EK Bizottsága – az irányelv (CPD) 5.1. cikkének rendelkezései alapján és az állandó bizottság tanácsa után – hiányosságot állapít meg az adott európai műszaki engedélyben valamely ETA iránymutatás hiányossága miatt, a jóváhagyó testület nem ad ki több európai műszaki engedélyt a fenti ETA iránymutatás alapján.3.2. Európai műszaki engedély megadása ETA iránymutatás nélkül (az irányelv 9.2. cikkének megfelelően)3.2.1. Az európai műszaki engedély tartalmának és formájának meg kell felelnie az EK Bizottsága által elfogadott "általános formátumnak".3.2.2. A jóváhagyó testületnek – a 2.4 pont szerinti kérelem vagy egy bizonyos termékcsalád egyik termékére első alkalommal benyújtott európai műszaki engedély iránti kérelem átvétele után – előzetes konzultációt kell folytatnia a Műszaki Tanáccsal, hogy elvben egyetért-e az adott termékre vonatkozó európai műszaki engedély megadásával, és a megfelelőségi eljárás javasolt tanúsításának elvével.Amennyiben a Műszaki Tanács – az irányelv (CPD) 8.2a. cikkének megfelelően, a kérelmekre vonatkozóan – konszenzusra jutott, az EK Bizottsága kérésének megfelelő tájékoztatást, az EOTA elnöke jóváhagyásával együtt, megküldik az EK Bizottságának, hogy megkapják az európai műszaki engedély kiadására vonatkozó felhatalmazást. Amennyiben a Műszaki Tanács nem jut konszenzusra, a kérdést a Végrehajtó Bizottsághoz továbbítják annak eldöntése céljából, hogy megküldjék-e azt az EK Bizottságának.Az irányelv 8.2b. cikke szerinti európai műszaki engedély iránti kérelem esetén, az EK Bizottsága megerősíti az EOTA értékelés és a vonatkozó információ alapján, hogy valamely termékcsaládnak harmonizált szabvány vagy elismert nemzeti szabvány hatálya alá tartozó terméke jelentősen eltér-e ezektől a szabványoktól, és ennélfogva megadható-e az európai műszaki engedély.3.2.3. Amennyiben a 3.2.2. pontban foglaltak szerint sikerül egyetértést elérni, akkor annak a jóváhagyó testületnek, amelyhez a kérelmet címezték, előzetes megbeszélést kell folytatnia az érintett többi EOTA testülettel, amelynek során meghatározzák a kérelem teljesítésének tervezett módját, beleértve a vizsgálati programot, a teljesítményre vonatkozó követelményeket, valamint az előrelátható megfelelőség tanúsítása megvalósulásának módját.A jóváhagyó testület figyelembe veszi a többi EOTA testület által megfogalmazott megjegyzéseket.3.2.4. Ha olyan termékcsalád termékére kérnek európai műszaki engedélyt, amelyre a 3.2.3. pontban leírt eljárást már megállapították, az európai műszaki engedélynek ezen a megállapított eljáráson kell alapulnia.3.2.5. Az európai műszaki engedély kiadása előtt, a jóváhagyó testület megküldi az európai műszaki engedély (ETA) tervezetét az érintett EOTA testületeknek és a Főtitkárságnak a kérelmező által adott indokolással, azzal a kéréssel, hogy észrevételeiket két hónapon belül tegyék meg.A jóváhagyó testület az európai műszaki engedélyt akkor adja ki, amikor ebbe minden érintett EOTA testület írásban – az irányelv II. melléklete (2) bekezdésének 3. mondatában foglaltak figyelembevételével – beleegyezett.Az európai műszaki engedély mozgása a 3.1.2. ponttal összhangban történik.Amennyiben van olyan ellenvetés, amit nem lehet megoldani, a kérdést a Műszaki Tanács napirendre tűzi.Amennyiben a Műszaki Tanács konszenzusra jutott, az európai műszaki engedélyt a jóváhagyó testület kiadja.Amennyiben nem tudnak konszenzusra jutni, a kérdést a végrehajtó bizottság napirendre tűzi, és minden további intézkedésről dönt.Amennyiben a végrehajtó bizottság nem tud konszenzusra jutni, az ügyet az EK Bizottságán keresztül az Építőipari Állandó Bizottság elé terjesztik (az irányelv 9.2. cikke).4. Az európai műszaki engedély visszavonása4.1. A jóváhagyó testület visszavonja az európai műszaki engedélyt, ha az EK Bizottsága a tagállamokat az irányelv 5. cikkének (1) bekezdésének megfelelően tájékoztatta.4.2. A jóváhagyó testületnek a visszavonásról tájékoztatnia kell a többi EOTA testületet és a Főtitkárságot. A Főtitkárság tájékoztatja az EK Bizottságát.5. Az európai műszaki engedély módosítása5.1. Az európai műszaki engedély módosítására az új kérelemre irányuló eljárás megfelelően vonatkozik. A kérelmet ahhoz a jóváhagyó testülethez kell címezni, amelyik a módosítás tárgyát képező jóváhagyást kiadta.5.2. A 3.1. és a 3.2. pontban megfogalmazott rendelkezéseket megfelelően alkalmazni kell: a jóváhagyási eljárás csak a módosítással közvetlenül érintett tételekre vonatkozik.5.3. Új európai műszaki engedélyt, a korábbi európai műszaki engedély helyett adnak ki.6. Az érvényesség meghosszabbítása6.1. Az irányelv 8. cikkének (4) bekezdésével összhangban, az európai műszaki engedély érvényességi ideje további (általában) öt év időtartamra meghosszabbítható, azzal a feltétellel, hogy az EK Bizottsága nem értesítette az érintett jóváhagyó testületet és/vagy az EOTA-t, hogy megváltoztak azok a feltételek, amikkel az eredeti európai műszaki engedélyt kiadták. A kérelmet írásban nyújtják be és azt a jóváhagyó testületnek legalább hat hónappal a lejárat dátuma előtt meg kell kapnia.Az eljárásra a 3.1. és a 3.2. pontban meghatározott rendelkezések megfelelően vonatkoznak.6.2. A meghosszabbítás iránti kérelemhez mellékelni kell az ETA iránymutatásokban a meghosszabbításhoz előírt vonatkozó műszaki okmányokat. Amennyiben ilyen ETA iránymutatások nincsenek, a jóváhagyó testület – az EOTA testületekkel folytatott konzultáció után – tájékoztatja a kérelmezőt, hogy milyen műszaki okmányokat kell bemutatnia.6.3. A meghosszabbítás annak a testületnek a feladata, amely azt kiadta, és annak ugyanolyan teljesnek kell lennie, mint az eredeti értékelésnek.[1] HL L 40., 1989.2.11., 12. o.[2] Az érintett EOTA testületek: a tagállamok által kinevezett, a tárgykörben működő testületek.--------------------------------------------------1. függelékA 89/106/EGK TANÁCSI IRÁNYELV III. FEJEZETÉBEN EMLÍTETT EURÓPAI MŰSZAKI ENGEDÉLYRE IRÁNYULÓ KÉRELEM+++++ TIFF ++++++++++ TIFF +++++--------------------------------------------------2. függelék(A kijelölt jóváhagyó testület neve és címe)A 89/106/EGK TANÁCSI IRÁNYELVBEN EMLÍTETT EURÓPAI MŰSZAKI ENGEDÉLY IRÁNTI KÉRELEM ÁTVÉTELÉNEK MEGERŐSÍTÉSE+++++ TIFF +++++--------------------------------------------------


title: A Tanács 2013/497/KKBP határozata ( 2013. október 10. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               12.10.2013

               HU

               Az Európai Unió Hivatalos Lapja

               L 272/46

         A TANÁCS 2013/497/KKBP HATÁROZATA
   (2013. október 10.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. július 26-án elfogadta a 2010/413/KKBP határozatot (1).

               (2)

               Az Unióba való belépésre és a pénzeszközök befagyasztására vonatkozó korlátozásokkal kapcsolatos, jegyzékbe vett személyeknek az Egyesült Nemzetek Biztonsági Tanácsa vonatkozó határozatainak vagy a 2010/413/KKBP határozat rendelkezéseinek elkerülésében vagy megsértésében segítséget nyújtó személyekre és szervezetekre kiterjedő jegyzékbe vételi szempontokat ki kell igazítani annak érdekében, hogy azok azon személyeket és szervezeteket is tartalmazzák, akik/amelyek elkerülték vagy megsértették e rendelkezéseket.

               (3)

               A 2010/413/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/413/KKBP határozat a következőképpen módosul:

               (1)

               Az 19. cikk (1) bekezdésének b) pontja helyébe a következő szöveg lép:

                           „b)

                           az I. mellékletben nem szereplő egyéb személyek, akik Irán atomfegyverek terjesztésének veszélyével járó tevékenységeiben vagy atomfegyverek hordozóeszközeinek fejlesztésében – többek között a tiltott termékek, áruk, felszerelések, anyagok és technológiák beszerzésében való részvétel által – közreműködnek, azzal közvetlen kapcsolatban állnak vagy ahhoz támogatást biztosítanak, továbbá azok a személyek, akik az előbb említettek nevében vagy irányításuk szerint járnak el, vagy azon személyek, akik elkerülték vagy megsértették, illetve segítettek a jegyzékbe vett személyeknek vagy szervezeteknek abban, hogy elkerüljék vagy megsértsék az 1737 (2006), az 1747 (2007), az 1803 (2008) és az 1929 (2010) ENSZ BT-határozatok vagy e határozat rendelkezéseit, továbbá az IRGC egyéb tagjai, illetve az IRGC vagy az IRISL nevében eljáró személyek, továbbá az IRGC, vagy az IRISL, illetve az ő tulajdonukban lévő vagy általuk ellenőrzött, vagy a nevükben eljáró szervezetek részére biztosítást vagy más alapvető szolgáltatást nyújtó személyek; e személyek és szervezetek felsorolását a II. melléklet tartalmazza.”.

               (2)

               A 20. cikk (1) bekezdésének b) pontja helyébe a következő szöveg lép:

                           „b)

                           az I. mellékletben nem szereplő azon személyek és szervezetek, akik Irán atomfegyverek terjesztésének veszélyével járó tevékenységeiben vagy atomfegyverek hordozóeszközeinek fejlesztésében – többek között a tiltott termékek, áruk, felszerelések, anyagok és technológiák beszerzésében való részvétel által – közreműködnek, azzal közvetlen kapcsolatban állnak vagy ahhoz támogatást biztosítanak, vagy olyan személyek vagy szervezetek, akik az előbb említettek nevében vagy irányításuk szerint járnak el, vagy az említettek tulajdonában álló vagy – akár törvénytelen módon is – ellenőrzésük alá tartozó szervezetek, vagy azon személyek vagy szervezetek, akik elkerülték vagy megsértették, vagy akik segítettek a jegyzékbe vett személyeknek vagy szervezeteknek abban, hogy elkerüljék vagy megsértsék az 1737 (2006), az 1747 (2007), az 1803 (2008) és az 1929 (2010) ENSZ BT-határozatok vagy e határozat rendelkezéseit, továbbá az IRGC és az IRISL egyéb tagjai és szervezetei, illetve az ő tulajdonukban lévő vagy az általuk ellenőrzött szervezetek vagy a nevükben eljáró személyek és szervezetek, továbbá az IRGC, vagy az IRISL, illetve az ő tulajdonukban lévő vagy általuk ellenőrzött, vagy a nevükben eljáró szervezetek részére biztosítást vagy más alapvető szolgáltatást nyújtó személyek és szervezetek; ezek felsorolását a II. melléklet tartalmazza.”.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2013. október 10-én.

            a Tanács részéről

            az elnök

         R. SINKEVIČIUS

      (1)  A Tanács 2010/413/KKBP határozata (2010.július 26.) az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről (HL L 195., 2010.7.27., 39. o.).